Pielikums

2025.gada 4.aprīļa rīkojumam Nr.1-4/39

**EPIDEMIOLOĢISKĀS DROŠĪBAS PRASĪBAS**

**Sociālās integrācijas valsts aģentūrā**

**Slokas ielā 61, Slokas ielā 68 un Dubultu prospektā 59, Jūrmalā**

Lai mazinātu veselības apdraudējumu un veicinātu epidemioloģisko drošību Sociālās integrācijas valsts aģentūrā (turpmāk – aģentūra), ir noteiktas šādas prasības:

1. Uz informatīvajiem stendiem ir izvietota aktuālā informācija par epidemioloģiskās drošības prasībām aģentūrā.
2. Epidemioloģiskās drošības prasības attiecas uz darbiniekiem, klientiem un klienta pavadošajām personām.
3. Klienti un darbinieki ir informēti par piesardzības pasākumiem un epidemioloģiskās drošības prasībām.
4. Aģentūras telpās aizliegts uzturēties personām, kurām ir akūta augšējo elpceļu infekcija vai cita infekcija (turpmāk – AAEI).
5. Uzsākot pakalpojumu, atbildīgais darbinieks veic klienta veselības stāvokļa vizuālu novērtējumu (elpceļu saslimšanas pazīmes - klepus, iesnas).
6. Pakalpojuma sniegšanu neuzsāk vai aptur, ja klientam ir AAEI pazīmes.
7. Klientiem regulāri izskaidro roku higiēnas nozīmi epidemioloģiskās drošības veicināšanai.
8. Klients veic roku dezinficēšanu, izmantojot roku dezinfekcijas līdzekli, kas izvietots pie ārdurvīm un pie ēdnīcas durvīm.
9. Klients ievēro roku higiēnu (obligāti pēc tualetes apmeklējuma un pirms ēdienreizēm mazgā rokas ar siltu ūdeni un ziepēm, rokas nosusina ar papīra dvieli).
10. Uzkopšanas pakalpojuma sniedzējs nodrošina telpu, virsmu un inventāra tīrīšanu un dezinfekciju atbilstoši uzkopšanas pakalpojuma līguma nosacījumiem.
11. Uzkopšanas pakalpojuma līgumā norādītā aģentūras kontaktpersona veic uzkopšanas pakalpojuma kvalitātes uzraudzību.
12. Nodrošina telpu vēdināšanu:
    1. darbinieki koplietošanas telpas vēdina ne mazāk kā trīs reizes dienā vismaz 15 minūtes;
    2. klienti dienesta viesnīcas istabas vēdina vismaz 2 reizes dienā , ierodoties dienesta viesnīcas istabā un pirms nakts miera;

12.3. speciālisti pakalpojumu sniegšanas kabinetus vēdina pēc katras konsultācijas vai grupas nodarbības;

12.4. mācībspēki mācību telpas vēdina katru starpbrīdi vai atbilstoši CO2 mērījumiem vismaz 15 minūtes.

1. Pēc katras ēdienreizes ēdnīcas darbinieks veic galdu dezinfekciju.
2. Ja klientam pakalpojuma saņemšanas laikā novēro AAEI pazīmes, ārsts:
   1. novērtē klienta veselības stāvokli, sniedz rekomendācijas klientam par turpmāk veicamajām darbībām un informē par tām arī atbildīgo sociālo darbinieku;
   2. ja nepieciešams, dod norādījumus atbildīgajam darbiniekam veikt telpas, virsmu dezinficēšanu un/vai citus epidemioloģiskās drošības pasākumus.
3. Ja darbiniekam ir AAEI pazīmes, darbinieks:
   1. . nekavējoties informē tiešo vadītāju;
   2. pārtrauc pildīt darba pienākumus un dodas mājās;
   3. sazinās ar ģimenes ārstu, lai saņemtu norādījumus par turpmāko ārstēšanas režīmu;
   4. informē darba devēju, ja iestājas darbnespēja.
4. Darbiniekiem, ārpakalpojuma sniedzējiem, klientiem un pavadošajām personām ir pienākums ievērot aģentūrā noteiktās epidemioloģiskās drošības prasības.